The 1989 World Tour

**The 1989 World Tour** oli yhdysvaltalaisen laulaja-lauluntekijä Taylor Swiftin neljäs konserttikiertue, joka alkoi 8. toukokuuta 2015 ja päättyi 12. joulukuuta 2015. Yksi konsertti julkaistiin konserttielokuvana *The 1989 World Tour Live* Apple Music -palvelussa 20. joulukuuta 2015. Kiertueella markkinoitiin Swiftin ensimmäistä popalbumia *[[1989 (Taylor Swiftin albumi)|1989]]* (2014). 

Kiertueeseen kuului 85 konserttia stadioneilla ja areenoilla. Suurin osa konserteista oli Yhdysvalloissa. Swiftillä oli lisäksi viisi konserttia Kanadassa, kahdeksan Euroopassa, seitsemän Aasiassa ja seitsemän Australiassa. *The 1989 World Tour* oli kaupallinen menestys ja tuotti 250,7 miljoonaa dollaria.

## Sisältö
Kiertueen konsertit pidettiin stadioneilla ja areenoilla. Swift esiintyi kiertueella yhtyeensä ja taustatanssijoiden kanssa. Kiertueen kappalelista painottui vahvasti Swiftin vuonna 2014 julkaistuun albumiin *1989*. Lähes kaikki albumin kappaleet olivat kiertueen vakituisessa ohjelmistossa. Konsertin avasi albumin ensimmäinen kappale ”Welcome to New York” ja päätti singlenä julkaistu ”Shake It Off”.

1989-albumin kappaleiden lisäksi esityksessä oli uudet versiot Swiftin vanhemmista hiteistä ”Love Story”, ”We Are Never Ever Getting Back Together” ja ”I Knew You Were Trouble”. Pätkä vuoden 2010 kappaletta ”Enchanted” esitettiin yhdessä uuden kappaleen ”Wildest Dreams” kanssa. Kappaleista tehtiin uudet sovitukset, koska Swift halusi niiden sopivan yhteen *1989*-albumin synth pop -kappaleiden kanssa. 1989 on aiemmin country pop -musiikkia esittäneen Swiftin ensimmäinen varsinainen popalbumi. Vakituisen ohjelmiston lisäksi Swift esitti vaihtuvan yllätyskappaleen soolona akustisen kitaran kanssa.

Osassa konsertteja oli mukana vierailevia esiintyjiä kuten Selena Gomez, Mick Jagger ja Lorde, jotka esittivät Swiftin kanssa omia kappaleitaan. Lavalla vieraili myös useita muita julkisuuden henkilöitä kuten mallit Karlie Kloss, Cara Delevingne ja Behati Prinsloo, näyttelijät Matt LeBlanc ja Julia Roberts, tennispelaaja Serena Williams ja Yhdysvaltojen naisten jalkapallojoukkue. Useimmat heistä kävelivät lavan catwalkia kappaleen ”Style” esityksessä. 

## Lämmittelijät
Kiertueella esiintyi useita lämmittelyesiintyjiä. Australialainen laulaja Vance Joy oli lämmittelijänä useimmissa konserteissa. Englantilainen laulaja James Bay avasi Kölnin ja Amsterdamin konsertit.  Yhdysvaltalainen laulaja Shawn Mendes ja yhtye Haim olivat lämmittelijöinä useissa muissa konserteissa.

## Konserttielokuva

*The 1989 World Tour Live* on Taylor Swiftin The 1989 World -kiertueella kuvattu dokumentti ja konserttielokuva. Se julkaistiin yksinoikeudella Apple Music -palvelussa 20. joulukuuta 2015. Elokuvan on ohjannut ruotsalainen musiikkivideo- ja elokuvaohjaaja Jonas Åkerlund. Suurin osa elokuvasta kuvattiin Swiftin konsertissa ANZ Stadium -stadionilla Sydneyssä Australiassa 28. marraskuuta 2015.

Konserttielokuvassa on mukana kaikki Sydneyn konsertin esitykset sekä pätkiä vierailevien esiintyjien esityksistä kiertueen muista konserteissa. Elokuva sisältää lisäksi kiertueella kuvattua dokumentaarista backstage-materiaalia ja haastatteluja. Swift puhuu haastattelussa *1989*-albumin tekemisestä ja kiertueen suunnittelusta. Useat vierailevat esiintyjät ja Swiftin lähipiirin ihmiset kertovat haastatteluissa omia kokemuksiaan kiertueelta. Elokuvassa vierailevat muun muassa mallit Karlie Kloss ja Gigi Hadid, muusikot Selena Gomez, Justin Timberlake ja Mick Jagger sekä tennispelaaja Serena Williams.

Swiftin kappaleen ”New Romantics” musiikkivideo on editoitu elokuvan kuvamateriaalista. Kappale julkaistiin seitsemäntenä ja viimeisenä singlenä *1989*-albumilta helmikuussa 2016.

## Kappalelista
### Vakituinen ohjelmisto
# ”Welcome to New York”
# ”New Romantics”
# ”Blank Space”
# ”I Knew You Were Trouble”
# ”I Wish You Would”
# ”How You Get the Girl”
# ”I Know Places”
# ”All You Had to Do Was Stay”
# Akustinen yllätyskappale  (konserttielokuvassa ”You Are in Love”)
# ”Clean”
# ”Love Story”
# ”Style”
# ”This Love”
# ”Bad Blood”
# ”We Are Never Ever Getting Back Together”
# ”Enchanted” / ”Wildest Dreams” (medley)
# ”Out of the Woods”
;Encore
# ”Shake It Off”

### Muutokset
* Suuressa osassa konsertteja oli yksi tai useampi ylimääräinen numero, jossa Swift esitti vierailevan artistin kanssa jonkin tämän kappaleista.
* Kappaletta ”All You Had to Do Was Stay” jätettiin pois esityksestä noin puolessa konserteista. Sen tilalla oli osassa konsertteja vierailevan esiintyjän kappale.
* Kappaleen ”This Love” tilalla oli vierailevan esiintyjän kappale elo-, syys- ja lokakuun konserteissa. Kappaletta ei myöskään esitetty Washington D.C.:n toisessa konsertissa.

### Yllätyskappaleet
* ”You Are in Love”: 28 konserttia, mm. avauskonsertti Tokio 5. toukokuuta
* ”Fifteen”: 21 konserttia
* ”You Belong with Me”: 16 konserttia
* ”Mean”: Chicago 19. heinäkuuta, Seattle 8. elokuuta, Houston 9. syyskuuta ja St. Paul 12. syyskuuta
* ”Wonderland”: Winchester 15. toukokuuta, Bossier 20. toukokuuta, Pittsburgh 6. kesäkuuta ja Köln 20. kesäkuuta
* ”Fearless”: San Diego 29. elokuuta ja Edmonton 5. syyskuuta
* ”All Too Well”: Los Angeles 21. elokuuta
* ”Holy Ground”: Dublin 30. kesäkuuta
* ”Long Live”: viimeinen konsertti Melbourne 12. joulukuuta
* ”Mine”: Brisbane 5. joulukuuta
* ”Never Grow Up”: Santa Clara 15. elokuuta
* ”Red”: Columbus 17. syyskuuta
* ”Ronan”: Glendale 17. elokuuta
* ”Should’ve Said No”:  Santa Clara 14. elokuuta
* ”Sparks Fly”: Vancouver 1. elokuuta

### Vierailevien artistien kappaleet
* Uzo Aduba – ”White Horse” (Swiftin kappale): Los Angeles 22. elokuuta
* Kelsea Ballerini – ”Love Me Like You Mean It”: Nashville 25. syyskuuta
* The Band Perry – ”If I Die Young”: Indianapolis 16. syyskuuta
* Beck & St. Vincent – ”Dreams” (Beckin kappale): Los Angeles 25. elokuuta
* Dierks Bentley – ”Every Mile a Memory”: Kansas City 21. syyskuuta 
* Mary J. Blige – ”Doubt” ja ”Family Affair”: Los Angeles 22. elokuuta
* Alessia Cara – ”Here”: Tampa 31. lokakuuta
* Charli XCX – ”Boom Clap”: Toronto 3. lokakuuta
* Jason Derulo – ”Want to Want Me”: Washington D.C. 14. heinäkuuta
* Echosmith – ”Cool Kids”: Philadelphia 12. kesäkuuta (koko yhtye) ja Columbus 18. syyskuuta (Sydney Sierota)
* Fetty Wap – ”Trap Queen”: Seattle 1. elokuuta
* Fifth Harmony – ”Worth It”:  Santa Clara 14. elokuuta
* Selena Gomez – ”Good for You”:  Los Angeles 26. elokuuta
* Ellie Goulding – ”Love Me Like You Do”: Arlington  17. lokakuuta
* Andy Grammer – ”Honey, I’m Good”: Chicago 18. heinäkuuta
* Sam Hunt – ”Take Your Time”: Chicago 19. heinäkuuta
* Mick Jagger (The Rolling Stones) – ”(I Can’t Get No) Satisfaction”: Nashville 26. syyskuuta
* Nick Jonas – ”Jealous”: East Rutherford 11. heinäkuuta
* Wiz Khalifa – ”See You Again”: Houston 9. syyskuuta
* Alison Krauss – ”When You Say Nothing at All” (Keith Whitley -cover): Nashville 25. syyskuuta 
* Lisa Kudrow (Phoebe Buffayn roolissa) – ”Smelly Cat” (televisiosarjasta *[[Frendit]]*): Los Angeles 26. elokuuta
* Miranda Lambert – ”Little Red Wagon”: Greensboro 21. lokakuuta
* Avril Lavigne – ”Complicated”: San Diego 29. elokuuta
* John Legend – ”All of Me”: Los Angeles 25. elokuuta
* Leona Lewis – ”Bleeding Love”: Nashville 26. syyskuuta
* Little Big Town – ”Pontoon”: Pittsburgh 6. kesäkuuta
* Little Mix – ”Black Magic”: Santa Clara 15. elokuuta
* Tove Lo – ”Talking Body”: Atlanta 24. lokakuuta
* Lorde – ”Royals”: Washington D.C. 13. heinäkuuta
* Natalie Maines (Dixie Chicks) – ”Goodbye Earl”: Los Angeles 24. elokuuta
* Ricky Martin – ”Livin’ la Vida Loca”: Miami 27. lokakuuta 
* Idina Menzel (Elsan roolissa) – ”Let It Go” (elokuvasta *[[Frozen – huurteinen seikkailu]]*: Tampa 31. lokakuuta
* MKTO – ”Classic”: Foxborough 25. heinäkuuta
* Alanis Morissette – ”You Oughta Know”: Los Angeles 24. elokuuta
* Nelly – ”The Fix” ja ”Hot in Herre” (taustalaulu Haim): St. Louis 29. syyskuuta
* Nico & Vinz – ”Am I Wrong”: Vancouver 1. elokuuta
* Rachel Platten – ”Fight Song”: Philadelphia 12. kesäkuuta
* Omi – ”Cheerleader”: San Diego 29. elokuuta
* Pitbull – ”Give Me Everything”: Miami 27. lokakuuta 
* Dan Reynolds (Imagine Dragons) – ”Radioactive”: Detroit 30. toukokuuta
* Ed Sheeran – ”Tenerife Sea”: Winchester (Las Vegas) 15. toukokuuta 
* Ryan Tedder (OneRepublic) – ”Counting Stars”: Los Angeles 21. elokuuta
* Justin Timberlake – ”Mirrors” : Los Angeles 26. elokuuta
* Steven Tyler (Aerosmith) – ”I Don’t Want to Miss a Thing”: Nashville 25. syyskuuta 
* Keith Urban – ”John Cougar, John Deere, John 3:16” ja ”Somebody Like You”: Toronto 2. lokakuuta
* Walk the Moon – ”Shut Up and Dance”: Foxborough 24. heinäkuuta
* The Weeknd – ”Can’t Feel My Face”: East Rutherford 10. heinäkuuta

## Konsertit

## Katso myös
* 1989
* Luettelo Taylor Swiftin konserttikiertueista

## Lähteet

## Aiheesta muualla
*